Notum sit omnibus hominibus, tam presentibus quam futuris, quod ego Durannus de Cotta dono Deo et sanctis ejus apostolis Petro et Paulo et ad locum Cluniacum, ubi preest domnus Odilo abba, aliquid de hereditate mea quæ sita est in pago Maticensi, in villa supradicta Cotta: hoc est unum valentem mansum, cum campis, silvis, vineis, pratis; quicquid habeo in ipsa villa, totum ad integrum dono supradicto loco. In alia villa, cui nomen est Uriniacus, alium mansum cum omni suo appendicio, vineis, pratis, silvis, et totum ad ipsum mansum pertinente. In villa Bainias, unam werchariam. Si quis hoc donum aliquo modo infringere voluerit, a Deo se damnandum sciat, nisi digne correxerit. S. Duranni, qui hoc donum fecit et hanc cartam firmavit. S. Achardi clerici. S. Arlei et filii ejus Ornadi. Hoc donum feci, ut quamdiu vixero, me cum honore sustineant, morientem vero cum honore sepeliant.